b'\n_START_ARTICLE_\nAatto Sir\xc3\xa9n\n_START_PARAGRAPH_\nAdolf Johan (Aatto) Sir\xc3\xa9n (23. joulukuuta 1873 Orimattila \xe2\x80\x93 14. maaliskuuta 1955 Orimattila) oli Suomen sosialidemokraattisen puolueen (SDP) kansanedustaja (1907\xe2\x80\x931913, 1917, 1929\xe2\x80\x931930, 1933\xe2\x80\x931935) ja torppariaktivisti. Sir\xc3\xa9n kuului puolueensa siltasaarelaisen suuntauksen ydinjoukkoon. H\xc3\xa4n oli my\xc3\xb6s Orimattilan kunnanvaltuutettu ja kuntansa h\xc3\xa4t\xc3\xa4aput\xc3\xb6iden johtaja (1914\xe2\x80\x931916)._NEWLINE_1918 Sir\xc3\xa9nist\xc3\xa4 tuli ty\xc3\xb6v\xc3\xa4en p\xc3\xa4\xc3\xa4neuvoston ulkoasiainvaliokunnan puheenjohtaja ja kansanvaltuuskunnan maatalousosaston j\xc3\xa4sen. Suomen sis\xc3\xa4llissodan j\xc3\xa4lkeen Sir\xc3\xa9n siirtyi muutamaksi vuodeksi Neuvosto-Ven\xc3\xa4j\xc3\xa4lle. Palattuaan h\xc3\xa4n kirjoitti kokemuksistaan kirjan Hajamuistelmia pakolaisel\xc3\xa4m\xc3\xa4st\xc3\xa4 (Ty\xc3\xb6v\xc3\xa4en sanomalehti 1923).'